కాంగ్రెస్ పార్టీలో సీఎల్పీ లీడర్ గా అవకాశమివ్వాలని ముందస్తు ఎన్నికల్లో గెలిచిన ఎమ్మెల్యేలు చాలామంది కోరుతున్నారు. ఇక అధిష్టానానికి తమ బలాబలాల గురించి చెప్పుకుంటున్నారు. అవకాశం ఇస్తే అసెంబ్లీలో సీఎల్పీ లీడర్ గా ప్రజా సమస్యలపై పోరాటం చేస్తామని అధికార పార్టీ మెడలు వంచే లా పనిచేస్తామని చెప్తున్నారు. ఈనెల 16న సీఎల్పీ లీడర్ ను ఎన్నుకోనున్న నేపథ్యంలో మరోమారు మునుగోడు ఎమ్మెల్యే కోమటిరెడ్డి రాజగోపాల్ రెడ్డి తన మనసులోని మాటను చెప్పారు.
తన సీఎల్పీ రేసులో ఉన్నానని తనకు అవకాశం ఇవ్వాలని అధిష్టానానికి విన్నవించారు. ఎంపీ గాను, ఎమ్మెల్సీ గాను పనిచేసిన అనుభవం ఉందని అవకాశం ఇస్తే రాష్ట్రంలో కాంగ్రెస్ పార్టీని బలమైన శక్తిగా మార్చడానికి తన వంతు ప్రయత్నం తాను చేస్తానని ఆయన చెప్పారు.
యాదాద్రి భువనగిరిజిల్లా చౌటుపల్లి కాంగ్రెస్ పార్టీ కార్యకర్తల సమావేశంలో మాట్లాడిన ఆయన అక్కడి నాయకులకు తను సీఎల్పీ రేసులో ఉన్నానని చెప్పారు. అయితే అధిష్టానం నిర్ణయం మేరకు కట్టుబడి పని చేస్తానని వెల్లడించారు.
ఇక కెసిఆర్ తీరుపై ఫైర్ అయిన రాజగోపాల్ రెడ్డి రాష్ట్రంలో వన్ మ్యాన్ షో నడుస్తుందని ఇప్పటివరకు కనీసం గెలిచిన ఎమ్మెల్యేలతో ప్రమాణ స్వీకారం కూడా చేయించలేదని నెల రోజులు కావస్తున్నా అన్ని తానే అన్నట్టుగా కెసిఆర్ ప్రవర్తిస్తున్నాడని మండిపడ్డారు. హరీష్ రావు ను కూడా పక్కనపెట్టి కెసిఆర్ అన్ని విషయాల్లో మోనార్క్ లా వ్యవహరిస్తున్నారని ఆయన ఫైర్ అయ్యారు. పంచాయతీ ఎన్నికల్లో కాంగ్రెస్ పార్టీ విజయం సాధించాలని కార్యకర్తలకు దిశానిర్దేశం చేశారు. ఎన్నిరకాల ఇబ్బందులు పెట్టినా కాంగ్రెస్ పార్టీలో ఉండి కెసిఆర్ ను ధీటుగా ఎదుర్కొంటామని ఆయన తెలిపారు. అయితే సీఎల్పీ లీడర్ గా కాంగ్రెస్ పార్టీ అవకాశం ఇస్తుందని భావిస్తున్న రాజగోపాల్ రెడ్డికి అవకాశం తనకు లేదని ఆల్రెడీ సీఎల్పీ లీడర్ గా భట్టి విక్రమార్క ను ఫైనల్ చేసే పనిలో ఉన్నారని తెలియదు కాబోలు.
congress paartiiloo clp leader gaa avakaasamivvaalani mundastu ennikallo gelichina emmelyelu chaalaamandi korutunnaru. ika adhishtaanaaniki tama balabalala gurinchi cheppukuntunnaru. avakaasam iste assembleelo clp leader gaa praja samasyalapai poratam chestamani adhikara party medalu vanche laa panichestaamani cheptunnaaru. eenela 16na clp leader nu ennukonunna nepathyamlo maromaru munugodu emmelye komatireddy rajagopal reddi tana manasuloni maatanu cheppaaru.
tana clp resulo unnaanani tanaku avakaasam ivvaalani adhishtaanaaniki vinnavinchaaru. empy gaanu, emmelsy gaanu panichesina anubhavam undani avakaasam iste rashtramlo congress paartiini balamaina saktigaa maarchadaaniki tana vantu prayatnam taanu chestaanani aayana cheppaaru.
yaadaadri bhuvanagirijilla choutupalli congress party kaaryakartala samavesamlo matladina aayana akkadi naayakulaku tanu clp resulo unnaanani cheppaaru. ayithe adhishtaanam nirnayam meraku kattubadi pani chestaanani velladinchaaru.
ika kcr teerupai fire ayina rajagopal reddi rashtramlo van man sho nadustundani ippativaraku kaneesam gelichina emmelyelatho pramaana sweekaaram kuudaa cheyinchaledani nela rojulu kavastunna anni taane annattugaa kcr pravartistunnadani mandipaddaaru. harish raavu nu kuudaa pakkanapetti kcr anni vishayaallo monark laa vyavaharistunnaarani aayana fire ayyaru. panchaayatii ennikallo congress party vijayam saadhinchaalani kaaryakartalaku disanirdesam chesaru. ennirakaala ibbandulu pettina congress paartiiloo undi kcr nu dheetugaa edurkontamani aayana telipaaru. ayithe clp leader gaa congress party avakaasam istundani bhaavistunna rajagopal reddiki avakaasam tanaku ledani alredy clp leader gaa bhatti vikramarka nu final chese panilo unnaarani teliyadu kaabolu.